Държавен вестник, бр. 54, 2006 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  54
Чл. 115. (1) Информацията в НКР за прове-
дените процедури за предоставяне на концесии
се предоставя в НКР от органите по чл. 6, ал. 1
в електронна форма и включва:
1. вписаните обявления за провеждане на
процедурите за предоставяне на концесии по
чл. 41 от Закона за концесиите съгласно образ-
ците в приложения № 2 и 3;
2. писмените отчети за проведените проце-
дури за предоставяне на концесия по чл. 100,
ал. 1 от Закона за концесиите.
(2) Специализираната дирекция на Минис-
терския съвет ежегодно до 31 март съставя ста-
тистически отчет за проведените процедури за
предоставяне на концесии по чл. 100, ал. 2 от
Закона за концесиите за предходната година,
който съдържа информация за:
1. броя и видовете процедури за предоставя-
не на концесия;
2. броя на сключените концесионни догово-
ри и общата стойност на договорените инвести-
ции по видове концесии;
3. прекратените процедури за предоставяне
на концесия;
4. националността на кандидатите, участни-
ците и концесионерите;
5. друга статистическа информация.
(3) Концесионерите попълват и изпращат
обявленията за възлагане строителството на
част от обекта на концесия на подизпълнители
съгласно образеца в приложение № 4 при усло-
вията, по реда и  в сроковете по чл. 42 от Закона
за концесиите.
Чл. 116. Данните по чл. 97 от Закона за кон-
цесиите в част втора от НКР, които се съдър-
жат в партидите за предоставените концесии,
се попълват в електронен формуляр в съответ-
ствие с приложение № 5.
Чл. 117. Информацията в НКР за изпълне-
нието на концесионните договори включва:
1. информация за дължимите и извършени-
те от концесионерите концесионни плащания
със съдържание;
2. информация за дължимите и за платените
от концедента компенсации;
3. информация по чл. 68 от Закона за кон-
цесиите за изпълнението на концесионните
договори.
Чл. 118. (1) Електронният формуляр на
обявлението се поддържа в интернет страни-
цата на НКР.
(2) Попълненият електронен формуляр на
обявлението се изпраща за вписване в НКР
едновременно с изпращането му за обнародва-
не в “Държавен вестник”.
(3) Длъжностните лица по чл. 113, ал. 2 све-
ряват обнародваното в “Държавен вестник”
обявление с изпратения за вписване електро-
нен формуляр и в 3-дневния срок по чл. 42,
ал. 2 от Закона за концесиите вписват обявле-
нието в НКР.
Чл. 119. Писмените отчети с информация за
проведената процедура за предоставяне на кон-
цесия се изготвят в електронния формуляр от
органа, който е организирал провеждането на
процедурата. Писмените отчети се представят
в НКР в 14-дневен срок от:
1. сключването на концесионния договор, или
2. обнародването на решението за прекратя-
ване на процедурата.
Чл. 120. (1) Органът, представляващ конце-
дента по концесионния договор, представя дан-
ните за сключените концесионни договори и
документацията за архивното досие на конце-
сията, като извършва действията по чл. 99 от
Закона за концесиите в сроковете, определени
в него и в правилника.
(2) Когато влизането в сила на концесион-
ния договор е поставено в зависимост от изпъл-
нението на определени условия, органът по ал. 1
изпраща информация и документи, които удос-
товеряват влизането в сила на договора.
(3) Данните по чл. 97, ал. 1 от Закона за кон-
цесиите за предоставените концесии и настъ-
пилите промени в тях се изпращат едновремен-
но на хартиен носител и в електронен вид.
(4) Концесионните договори, допълнителни-
те споразумения и приложенията към тях, а
когато е възможно—и документите, удостове-
ряващи данните по ал. 3, се изпращат в НКР и
в електронен вид на електронен носител.
(5) Директорът на специализираната ди-
рекция на Министерския съвет предоставя по-
лучените данни и документи на длъжностни
лица, които в съответствие с длъжностните
си характеристики поддържат НКР и архива
към него.
Чл. 121. (1) В 14-дневен срок от получаване-
то на данните и документите по чл. 120, ал. 1
длъжностните лица по чл. 113, ал. 2 извършват
проверка за съответствието помежду им и:
1. откриват партида с идентификационен
номер, по която се извършват и всички послед-
ващи вписвания;
2. откриват досие на вписаната концесия, към
което прилагат всички документи, предоставе-
ни във връзка със съответните вписвания.
(2) При констатиране на несъответствие
между данните в образеца и предоставените до-
кументи длъжностните лица извършват съот-
ветните корекции в образеца. В тези случаи дей-
ствията по ал. 1 се извършват в 20-дневен срок
от получаването на данните и документите.
(3) При констатиране на непълноти в пре-
доставените данни или документи длъжност-
ните лица по чл. 113, ал. 2 уведомяват съответ-
ния орган.
(4) В 14-дневен срок от получаване на уве-
домлението по ал. 3 органът изпраща липсва-
щите данни и/или предоставя липсващите до-
кументи.